《壬子元日遂安县学讲书齿饮前此四十三年钱建》
宋代·孙应时

壁字尘埃四十年，满堂还喜会群贤。
是非不用论今昨，礼乐从知有后先。
酒外山川如动色，诗成金石迭相宣。
分阳令尹强人意，乡饮彬彬更可传。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。